Echipamente IT pentru dotarea Primăriei Lupșa. Primăria comunei Lupșa va beneficia de echipamente TIC de ultimă generație pentru desfășurarea activităților. Astfel, printr-o investiție de aproape 680.000 de lei vor fi achiziționate laptopuri, tablete, sisteme All-in-one, o tablă interactivă și multifuncționale.
Primăria Lupșa a lansat, pe 12 martie, în SEAP, o licitație pentru achiziția de echipamente TIC, respectiv calculatoare, laptopuri, tablete și periferice.
Valoarea totală a echipamentelor este estimată la 679.070 de lei, fără TVA. Investiția este finanțată prin PNRR.
Potrivit documentației, echipamentele sunt esențiale pentru crearea unui cadru adecvat desfășurării activităților.
Echipamente IT pentru dotarea Primăriei Lupșa
Prin proiect se vor achiziționa următoarele:
- laptop (procesor Intel i7, memorie RAM minim 32 GB, display Full HD, stocare minim 1 TB, sistem de operare Windows 11 PRO) – 19 buc.
- tabletă (memorie internă minim 64 GB, memorie RAM minim 3 GB, diagonală display minim 10,2 inch, sistem de operare iOS) – 19 buc.
- monitor video (videowall, diagonala minim 50", rezoluție 3840 x 2160) – 1 buc.
- sistem All-in-one (procesor Intel i7, diagonală display minim 27 inch, memorie RAM minim 16 GB, stocare minim 512 GB) – 19 buc.
- desktop (procesor Intel i9, memorie RAM minim 2×16 GB, stocare minim 1 TB) – 1 buc.
- multifuncțională laser mono, minim A4 – 18 buc.
- display interactiv – tablă interactivă (diagonala minim 75", UHD) – 1 buc.
- power edge rack server – 1 buc.
- cutie rack de podea – 1 buc.
- plotter A0 – 1 buc.
- pachet licențe Windows – 20 buc.
- sursă UPS minim 800VA – 20 buc.
- acces point Wi-Fi – 10 buc.
- sistem de sonorizare, minim 8 canale cu microfoane de conferință – 1 buc.
sursa foto: Radu Penciu
Urmăriți Alba24.ro și pe Google News
Dacă ți-a plăcut articolul: